EN DOKUMENTARSERIE FRA NETFLIX
Efter to nætter alene på den sydafrikanske bush…
…er de små løveunger endelig genforenet med deres mor.
Men deres søster Kaya er stadig væk.
Hun er mere forsigtig end sine brødre,
så den kvikke, lille unge har skjult sig
og ventet på, at kysten er klar.
Men dette kærlige øjeblik er kort.
Der er en stærk lugt af leopard i området,
så mor må holde sine unger på farten.
Deres overlevelse afhænger af det.
Vilde dyreunger er tit på farten.
PÅ FARTEN
De skal finde mad,
sikkerhed
eller finde vej hjem.
SYDAFRIKA MPUMALANGA
Kaya og hendes brødre er på vej til en ny hule.
Hvert nyt skjulested beskytter dem mod deres fjender.
Men det er risikabelt at rejse om dagen.
De må holde sig tæt på deres mor.
Indtil nu har deres verden været et lille klippefremspring.
Så rejsen åbner deres øjne for deres afrikanske hjem.
Kaya får sit første glimt af MalaMala-flokkens land.
Og naboerne, hun skal dele det med.
Men denne perlehøne er ikke så glad for at se Kaya.
Den lille unge forstår endnu ikke, at hun er toppen af fødekæden i Afrika,
og at alle er bange for dem.
Det har været en lang gåtur.
Og da hun er den mindste…
…er Kaya blevet træt og sulten.
Hun er begyndt at sakke bagud.
Der er kun én ting at gøre.
Det er hårdt at være enlig mor, der rejser med børn.
Ude fra græssletten
kommer der pludselig et bekendt kald.
Ungerne holder lav profil.
Enhver fremmed løve er en trussel.
Men hun er medlem af familien.
Mors lillesøster.
Løvinderne er flokkens hjerte og sjæl.
De knytter bånd for hele livet
og deler pligterne med at opdrage ungerne mellem sig.
Deres bånd er tydeligt i dette første møde med deres moster.
Nu får de hjælp til at komme til deres nye hule.
Den er tæt på Sand Rivers bredder.
Denne flod løber 25 kilometer gennem deres territorium,
og den er MalaMala-flokkens livsblod.
Det dyrebare vand er som en magnet for de dyr, som løver jager.
Mor har ikke nedlagt et bytte i dagevis.
Men nu, med hjælp fra sin søster,
har hun måske større chance for succes.
Hvis hun ikke snart får noget at spise, overlever hendes unger ikke.
Sammen skjuler de ungerne i buskene
og tager på en meget vigtig jagt.
Nyfødte har normalt brug for tid til at blive stærke nok til at rejse.
Men nogle babyer står over for en rejse lige fra fødslen.
Den tropiske kyst i Centralamerika.
For tusindvis af havdyr er det starten på en rejse.
Dette er olive ridley-skildpadder.
De er alle vordende mødre.
De har svømmet gennem et helt hav for at komme her.
Til stranden, hvor deres liv begyndte.
Hvert år kommer de tilbage for at lægge æg.
Og laver den næste generation af havskildpadder.
Det kaldes arribada eller ankomst.
I løbet af få dage
vil millioner af æg blive begravet her.
Denne mor er en af de sidste, der ankommer.
Hun begiver sig op på stranden, over tidevandslinjen…
…hvor hendes 100 æg vil være beskyttet mod bølgerne.
Da hendes babyer er gemt,
er det tid til at komme af sted.
Men hendes mission er ikke gået ubemærket hen.
En jæger går omkring i sandet.
En jaguar.
Hans eget hjem i skoven svinder ind,
så han er blevet tvunget til at udvide sine jagtmarker.
Han har opdaget, at der er mad på stranden.
Hvis mor når brændingen,
klarer hun den måske.
Hun kom her,
og hun betalte en mors ultimative pris
for de børn, hun aldrig vil møde.
Men om få uger…
…fortsætter hendes historie.
Man behøver ikke altid rejse for at være på farten.
Nogle gange handler det bare om at tage de første skridt mod uafhængighed.
Dette er Indonesiens tropiske jungle.
Oppe i trætoppen i 20 meters højde
er der en orangutang.
En mor med sin lille baby.
Få har et stærkere bånd i dyreverdenen.
Mina, hendes datter, er kun et par måneder gammel.
Hun har klynget sig til sin mor siden fødslen.
Hun bruger hendes krop som et klatrestativ…
…til at spise…
…og til at sove.
Men nu er Mina i den alder, hvor hun vil have mere frihed.
Der er jo meget at udforske i junglen.
Mange forskellige dyr og planter.
Men hvilke træer er sikre at klatre i?
Hvad er der på menuen?
Og hvor?
Derfor bliver hvert minut af hendes første syv år brugt sammen med mor.
Det vil tage så lang tid at tilegne sig al hendes viden og visdom.
Men Mina har et problem.
Hendes mors første baby døde pludselig som spæd.
Mindet om sin førstefødte har gjort hende bange.
Når Mina forsøger at forlade hendes side,
stopper hun hende.
Hun må ikke klatre.
Eller prøve nye ting.
Selv når de er fristende tæt på.
Hun er overbeskyttende og holder Mina tilbage.
Men denne baby er lidt af en rebel.
Hun er desperat efter lidt frihed og afprøver grænserne.
Hun er rastløs, og det slider på hendes mor.
Hun giver hende aldrig en pause.
Og selvfølgelig er der ulemper ved at have sin baby så tæt på.
Mor har endelig overgivet sig.
Det er en lille sejr for Mina.
Hun bliver ikke sluppet fri i hele skoven.
Men det er en milepæl for hendes mor.
Hun lader Mina tage sine første skridt…
…og indser, at en del af at være en god mor
er at lade sine børn gå.
Det er en varm, klar aften i Costa Rica.
Og nyt liv rører på sig.
Under dække af mørket kravler
små olive ridley-skildpadder frem fra deres reder.
Hver af disse nyudklækkede unger er drevet af et instinkt om
at følge den lysende horisont for at nå havet.
De skal bare over 20 meter sand.
Men hvis man er mindre end fem centimeter lang,
er det et maraton.
Da tusindvis begynder at dukke op…
…bliver synkroniseringen af udklækningen tydelig.
Der er blevet ventet spændt på denne midnatsrejse.
Rovdyrene er kommet til for at tage del i festmåltidet.
Selv en gammel fjende er tilbage.
De bliver taget én efter én.
Tusinder klarer det ikke.
Men nogle af dem, der tager turen,
vil komme i sikkerhed i havet.
Oppe over tidevandslinjen
dukker de sidste op.
De nyudklækkede har nået overfladen af deres afdøde mors rede.
For denne lille hunskildpadde
er det første gang, hun ser daggry.
Men dagens klare lys er det værste tidspunkt at løbe af sted i.
Uden nogen til at guide hende
slår den lille nyudklækkede unge til.
Trærødderne må virke som en hel bjergkæde
for en lille skildpadde.
Hendes søskende finder en vej igennem.
Da hun tumler rundt,
er hun helt forsvarsløs.
Men hun er ikke færdig endnu.
Der skal sprintes derudad.
Men ude i det åbne
er der ingen steder at gemme sig.
Munkegribbe går omkring sandet.
Og ovenfra
angriber fregatfugle uden nåde.
På denne strand…
…er der 100 måder at dø på.
Hun er så tæt på vandet.
Nu
handler det bare om held.
Hvor hendes mors rejse endte…
…kan hendes begynde.
Hun når havet,
og denne lille skildpadde vil tilbringe de næste 15 år her,
før hun vender tilbage
til den samme strand for at lægge sine egne æg
og videreføre sin mors arv.
Der er spænding ved daggry i det sydlige Afrika.
Mor har en lækkerbisken til Kaya og hendes brødre.
Hun og søsteren nedlagde endelig et bytte i løbet af natten.
Nu har hun chancen for at give ungerne deres første smagsprøve på kød.
Men de skal krydse Sand River for at nå dertil.
Som de fleste katte
er Kaya bange for vand.
Det er mørkt.
Der er mærkelige væsner, der lurer i dybet.
Det er ikke sikkert for lille Kaya at svømme.
Hendes storebrødre må klare sig selv.
Mosteren har bevogtet byttet
og ventet på dem.
Brødrene er de første, der nærmer sig.
De har aldrig fået fast føde før.
De går i krig,
mens Kaya er forsigtig som altid.
Men der er noget ved den lugt, der er uimodståelig.
Dette friske kød, fuld af protein,
er et nærende supplement til mors mælk.
Men de har fået gæster.
Hættegribbe.
Ådselædere, der altid er på udkig efter deres næste måltid.
De voksne ved, det er dårligt nyt.
For hvor der er én grib…
…vil der være dusinvis.
Omkredsende gribbe er et tegn på, at der er et dødt dyr.
Og MalaMala-flokken
er tilfældigvis på patrulje i nærheden.
Mor er usikker på, hvordan de vil reagere på hendes unger.
Men de er kun interesserede i kadaveret.
Flokken skynder sig til,
og det er de værste omstændigheder
for ungernes første møde med deres familie.
At komme mellem en løve og dens mad kan være livsfarligt for en sårbar unge.
I al postyret…
…mister deres mor sit hårdt tilkæmpede bytte.
Men det værste er,
at da de løber i dækning,
mister hun sine unger af syne.
Tekster af: Martin Larsen